Sabinet | Volume 113, Issue 3235
Volume 113, Issue 3235, 2010
Die Kerkblad - Volume 113, Issue 3235, May 2010
Volume 113, Issue 3235, May 2010
Die Gees sê : "Kom!" : uit die Woord
Hier in die laaste hoofstuk van die Bybel hoor ons telkens die woord "kom". In vers 17 nie minder nie as viermaal. Maar die vraag is : Wie sê "kom", en vir wie?
Verwêreldliking ... agenda vir die oorwinning : redaksioneel
Source: Die Kerkblad 113, pp 5 –7 (2010)
Met die woord verwêreldliking word dié waarheid uitgedruk dat die kinders van God Hom verlaat en hulle gaan tuismaak in die sitkamer van die wêreld. Die Bybel leer ons nie dat ons nie die wêreld en alles wat dit inhou, mag gebruik en geniet nie. Jy mag en moet alle geskape dinge gebruik. Maar die aardse dinge mag jou nie van God afrokkel nie. Deur jou omgang met jou aardse bedrywighede mag jy nie van God wegbeweeg nie.
Die betekenis van Pinkster vir 2010
In Mei 2010 is daar twee Christelike feesdae : Hemelvaart (13 Mei) en Pinkstersondag (23 Mei). Dié twee feesgeleenthede is nie amptelike vakansiedae soos Goeie Vrydag en Kersfees nie. Tog is dit feesdae waarby die gelowiges vanuit God se Woord aan twee belangrike gebeurtenisse moet dink.
Besoedeling ... 'n poging om God se stem stil te maak? : brandpunt
Talle kere in die Ou Testament word die volk Israel verwyt dat hulle nie na die profete wou luister wat God gestuur het om sy woord aan hulle oor te dra nie. Hulle is doodgemaak of op ander maniere die swye opgelê. In die Nuwe Testament lees ons van dieselfde tendens : Jesus, die Woord wat vlees geword het, is verwerp en uiteindelik gekruisig. Daar was gedurig pogings om Hom stil te maak.
"Ons Here doen nie halwe werk nie" : fokusartikel : konflik
Ons Here doen nie halwe werk nie - Hy stuur sy Seun én Hy stuur sy Gees (na aanleiding van Jakobus 1:2-8 en met verwysing na die belydenisskrifte)
Ons doen moet ons glo weerspieël : fokusartikel : konflik
Iemand het eendag 'n horlosie in sy kantoor gehad wat sleg tydgehou het. Die wysers was selde reg. Hy het toe nie die horlosie reggemaak of verwyder nie. Hy het 'n kennisgewing daarby aangebring : "Moenie die wysers blameer. Die probleem lê dieper." As ons gedurig die Woord hoor, maar nie doen wat dit sê nie, moet ons dieper kyk.
Konflik tussen suiwere en waardelose godsdiens : fokusartikel : konflik
Deur die lang loop van die wye wêreld se geskiedenis het daar al dikwels konflik en konfrontasie tussen verskillende gelowe ontstaan en geheers. Inderwaarheid is konflik in hierdie ondermaanse bedeling 'n gegewe sy die konfrontasievuur dan vir tye net smeulend en latent.
Konflik tussen ... regte en verkeerde oorwegings en voorkeure : fokusartikel : konflik
Het jy dit al ervaar dat iemand jou een kyk gee, jou in sy gedagtes opsom en jou afskryf? Daarna kan jy maar maak wat jy wil, hy kyk met bepaalde oë na jou. Hy het reeds besluit wat hy van jou kan verwag of nie verwag nie, en dit gaan nie verander nie. Dit maak 'n mens magteloos en kwaad wanneer jy jou in so 'n muur van vooroordeel vasloop. Het jý dalk al iemand so opgesom en afgeskryf? Jakobus skryf hieroor in sy brief (Jak 2:1-13).
Konflik tussen seën en vloek : fokusartikel : konflik
Onlangs het iemand 'n wetenskaplike studie gedoen oor vloek as verskynsel onder Afrikaners, en tot die gevolgtrekking gekom dat dit al hoe harder en meer platvloers word. Dan is daar ook sanggroepe wat gulsig van vloekwoorde gebruik maak, op sportstadions, by skole, universiteite, op straat en by die werkplek, oral vloek mense al hoe intenser. As ons daaraan dink dat God alles hoor, is dit verskriklik om te dink hoeveel vloeke God aanhoor.
Konflik tussen bid en begeer : fokusartikel : konflik
Author W.G.M. Kotze
Die oersonde sit in ons bloed. In die paradys begeer ons om soos God te wees, in plaas van biddend te leef uit sy genade. Uit die geskiedenis van Israel tref dit ons elke keer : 'n selfsugtige begeerte na iets anders, iets skynbaar beter, in plaas van 'n biddende dankbaarheid vir God se genade. Dié konflik beleef ons daagliks in ons eie lewens.
Konflik tussen reg en onreg : fokusartikel : konflik
Die sondelose, onskuldige Jesus word gevange geneem, verhoor,veroordeel en gekruisig. Het onreg oor reg geseëvier? Watter konflik moes daar nie in sy dissipels se gemoed gewoed het nie!
Konflik tussen volhou en ophou : fokusartikel : konflik
Author A.H. (Abel) Steyn
Om aan te hou om die regte ding te doen, al dink jy om op te hou dit vra deursettingsvermoë. So was daar baie gelowiges voor ons, en sal daar ook nog baie ná ons wees wat hierdie stryd in hulle binnekant voer : "Moet ek volhou of moet ek ophou?"
Konflik tussen sondes bely en sondes verswyg : fokusartikel : konflik
Sondebelydenis voor God is geloofsbelydenis : Ek pleit dat U na my sal kyk deur die versoeningsbloed en opstandingskrag van Jesus Christus.
Versoekings ... maak 'n aanslag op jou plesier en genietinge : fokusartikel : versoekings
Author Charl Van Rooy
Source: Die Kerkblad 113, pp 28 –30 (2010)
Versoekings ontsien niemand nie! Dit maak nie saak wie jy is, hoe oud of jonk jy is, watter sosiale posisie of beroep jy beklee nie. Dit maak ook nie saak waar jy jou bevind nie in 'n professionele omgewing tussen kollegas of heerlik ontspanne op die strand tussen skamel geklede jongmense. Dit maak selfs nie eers saak hoe Christelik opgevoed jy is en hoe toegewyd aan die Here (godvresend) jy leef nie. Die aanslag van versoekinge slaan toe op enigeen, enige plek, enige tyd.
Skynbaar onskuldige versoekings kan tot groot rampe lei : fokusartikel : versoekings
Author H.L.J. (Hennie) Momberg
In hierdie Skrifgedeelte lees ons van die drie swaar versoekings wat die duiwel oor Jesus gebring het in die woestyn, pas nadat Hy in die Jordaanrivier gedoop en met die Heilige Gees as die Messias gesalf is. Ons kom hierin op merkwaardige gegewens af, want in Matteus 4:1 lees ons dat Jesus deur die Gees in die woestyn gelei is met die doel om deur die duiwel versoek te word. Wat sou tog die bedoeling daarmee wees? Waarom sou dit vir Jesus nodig wees? Waarom sou 'n Vader wat pas by die Jordaan uit die hemel gesê het "Dit is my geliefde Seun in Wie Ek 'n welbehae het" so-iets oor sy Seun wil bring?
Is padgee en uitstap die beste raad teen versoekings? : fokusartikel : versoekings
Wat is 'n versoeking ... en 'n beproewing? Onder versoekings verstaan ons die pogings van ons doodsvyande om ons tot sonde te probeer verlei (vgl. HK So 52). Versoeking wil jou daartoe bring om jou eintlike doel op aarde te mis. Dit wil jou verlei om te doen wat teen God se Woord en wil is. Daarteenoor is beproewings dit wat God oor jou lewe beskik om jou daardeur in die geloof te versterk en om die egtheid van jou geloof te toets (1 Pet 1:6-7).
"Laat kom ons nie in die versoeking nie ..." (Matt 6:13) : fokusartikel : versoekings
Met hierdie woorde bring Christus die saak van versoekings tot in die persoonlike gesprek tussen die gelowige en God : die gebed. Dit word ook nie maar net in die verbygaan genoem nie nee, dit kry 'n prominente plek : ons Here en Verlosser leer sy volgelinge om daagliks te bid dat hulle nie in versoeking kom nie. In hierdie artikel wil ons konsentreer op die plek, omvang en betekenis wat Christus aan versoekings in ons daaglikse gebed gee.
Versoekings ... nimmer bomenslik! : fokusartikel : versoekings
Source: Die Kerkblad 113, pp 34 –38 (2010)
Die Gees gee aan elke gelowige die versekering : Geen versoeking wat meer is as wat 'n mens kan weerstaan, het julle oorval nie. God is getrou. Hy sal nie toelaat dat julle bo julle kragte versoek word nie; as die versoeking kom, sal Hy ook die uitkoms gee, sodat julle dit kan weerstaan (1 Kor 10:13). Dit klink wonderlik troosryk, maar is hierdie 'n onvoorwaardelike versekering? Immers, wie van ons het nog nooit aan versoekings toegegee nie?
Op weg na effektiewe gemeentesang
Source: Die Kerkblad 113, pp 35 –36 (2010)
In dié reeks artikels, waarvan hierdie die laaste is, het verskillende aspekte van gemeentesang aan die orde gekom. In die vorige artikel is daar gewys op probleme in dié verband. In hierdie artikel word voorstelle gemaak oor maniere om oplossings vir die probleme te vind, op weg na sinvolle en kragtige gemeentesang.
Die wolk van heerlikheid met hemelvaart : skrifstudie
Source: Die Kerkblad 113, pp 37 –38 (2010)
Hóé vaar Jesus na die hemel op? - op 'n wolk!! (Hand 1:9). Hóé gaan Christus eendag terugkom? Weer - op 'n wolk!! (Openb 1:7). Dit is die manier waarop Jesus weggaan en terugkom. Het dit betekenis?